Strongylión

Strongylión () bol grécky sochár z prelomu 5. a 4. storočia pred Kr.

Rodisko sochára Strongylióna je neznáme (pochádzal možno z AténAntonio Corso, The Art of Praxiteles, str. 55). Činný bol približne na konci 5. a na začiatku 4. storočia pred Kr. Podľa starovekého autora Plínia ho preslávila socha takzvanej Krásnonohej Amazonky.Plinius, Naturalis Historia, 34,19. Pausanias vo svojej sprievodcovskej príručke po Grécku uvádza, že v starom megarskom chráme videl Strongyliónovu bronzovú sochu bohyne Artemidy, zvanej Sóteira. Aj v boiótskom háji Múz (v údolí seveného výbežku vrchu Helikón) ho zaujali jeho sochy: „Prvé sochy všetkých Múz sú diela Kéfisodota. Ak však návštevník ide o trochu ďalej, nájde opäť tri podoby týchto bohýň od toho istého umelca, ďalšie pochádzajú od Strongylióna, umelca, ktorý vedel najlepšie zhotovovať býkov a kone, ostatné vytvoril Olympiosthenes.“

Pôsobenie tohto umelca potvrdzuje i nápis (Raubitschek, DAA 176Raubitschek, Dedications from the Athenian Akropolis [DAA], Raubitschek, DAA 176 ) na podstavci (s jeho signatúrou), datovaný do rokov 425 až 400 pred Kr., objavený pri pozostatkoch chrámu Artemidy Braurónskej (Braurónion) v juhozápadnej časti aténskej Akropole. Na tomto podstavci pravdepobne kedysi stála bronzová socha koňa.

 Referencie a bibliografia 



Kategória:Sochári starovekého Grécka